SPA ลุ้นกำไร Q1 นิวไฮ-นโยบายรัฐฯหนุน แนะซื้ออัพไซด์สูง 37%
SPA ลุ้นกำไร Q1 นิวไฮ-นโยบายรัฐฯหนุน แนะซื้ออัพไซด์สูง 37%
9 พ.ค. 2560

บล.โนมูระ พัฒนสิน ระบุในบทวิเคราะห์ (9 พ.ค.) คาดกำไรไตรมาส 1/60 ของ บริษัท สยามเวลเนสกรุ๊ป จำกัด (มหาชน) หรือ SPA ทำ New High ที่ระดับ 41.2 ล้านบาท เติบโต 16.9%เทียบช่วงเดียวกันของปีก่อน, +18.9% เทียบไตรมาสก่อนหน้า จากการรับรู้รายได้เต็มไตรมาสของสาขาที่เปิดใหม่ในไตรมาส 4/59 จำนวน 4 สาขา และเริ่มรับรู้รายได้ของ 3 สาขาที่เปิดเพิ่มในไตรมาส1/60
โดยภาพรวมคาดแนวโน้มกำไรจะเติบโตทั้ง เทียบช่วงเดียวกันของปีก่อน และ เทียบไตรมาสก่อนหน้าต่อเนื่องตลอดทั้งปี จากการเติบโตของรายได้และการรักษาฐาน margin ไว้ในระดับสูง คาดรายได้และกำไรสุทธิปี 2017 อยู่ที่ระดับ 1,049 และ 205.8 ล้านบาท เติบโต +42%เทียบช่วงเดียวกันของปีก่อน และ 45%เทียบช่วงเดียวกันของปีก่อน
Valuation : ปัจจุบันซื้อขายที่ระดับ PER17F 37 เท่า สูงกว่ากลุ่มที่ระดับ 35 เท่า แต่ชดเชยด้วยแนวโน้มผลประกอบการที่เติบโตโดดเด่นที่สุดในกลุ่มฯถึง 33% p.a. ประเมินมูลค่าเหมาะสม 18.00 บาท Upside เปิดกว้าง 37%
Catalyst : แนวโน้มกำไรไตรมาส1/60 ทำ New High + นโยบายรัฐฯที่ผลักดันการท่องเที่ยวเชิงสุขภาพดันไทยสู่ Capital Spa of Asia